- Her er fire forskellige byggestile indenfor 200 meter. Det hænger ikke sammen.

Stadsarkitekt En stadsarkitekt fungerer ofte som en ansvarlig arkitekt for kommunens egne byggerier og som rådgiver i æstetiske spørgsmål, når det gælder bygninger, udbygning og vedligeholdelse. Disse kommuner har en stadsarkitekt: Aalborg

Aarhus

Frederiksberg

København

Rødovre

Vejle

Kolding Derudover er Esbjerg ved at etablere en stadsarkitekt. Kilde: Arkitektforeningen.

Solvej Pedersen viser rundt på havnen i Holbæk, hvor nye og gamle bygninger ligger i en pærevælling.

Grimt og planløst byggeri præger byen, mener flere beboere i Holbæk, og nu har Radikale Venstre i byrådet fået nok.

De foreslår nu, at der ansættes en stadsarkitekt og bliver lavet en arkitekturpolitik.

- Når jeg møder borgerne på gaden, får vi mange kritiske kommentarer, om vi politikere har sovet i timen, fordi vi ikke har været opmærksomme på den udvikling, vores bygningskultur har været igennem. Det må jeg kun give dem ret i, siger Solvej Pedersen, der er medlem af kommunalbestyrelsen for Radikale Venstre.

Der er kun otte kommuner i landet, der har en stadsarkitekt, og under halvdelen af landets kommuner har en arkitekturpolitik, men meget tyder på, det er ved at ændre sig.